A partir d’ara, el contacte de l’Administració amb les famílies amb fills amb trastorns conductuals i addiccions a tòxics es durà a terme a través d’una sola persona, indistintament de les notícies que hagin de donar. Ha estat una de les decisions preses en la primera reunió de la taula ministerial de Salut, Afers Socials, Interior i Justícia. En la trobada, es va acordar, a més, potenciar el treball transversal entre els ministeris per afavorir l’acompanyament dels joves. Les conclusions es traslladaran a la Comissió de la Infància i l’Adolescència del pròxim dilluns, on l’Executiu explicarà els canvis en els protocols i en les polítiques d’acompanyament i, alhora, «fer un incís en les polítiques de reforç del Pla Nacional Contra les Drogodependències».

La problemàtica «ha estat guiant la política de diferents ministeris», va reconèixer Jover, tot insistint en la necessitat de dur a terme «actuacions transversals». Iniciatives que passen pel reforç del Pla Nacional Contra les Drogodependències, però també per reforçar les polítiques de prevenció i acompanyament. «L’activitat policial pot ser un punt positiu, però no serà en cap cas suficient», va afegir.

Per Tatiana Navarro

×

Atenció: com la majoria de webs, utilitzem cookies (galetes), tant pròpies com de tercers, per a recopilar informació estadística de la vostra navegació i oferir-vos un servei personalitzat. Si continueu navegant, considerem que n'accepteu l'ús. Més informació